Joana Lipeikienė

Joana Lipeikienė (g. 1946 m. birželio 24 d. Papilėje) – Lietuvos matematikė, informatikė, technologijos mokslų daktarė.

Biografija 
1969 m. baigė Vilniaus universiteto Matematikos ir mechanikos fakultetą. 1980 m. Kauno politechnikos institute apgynė disertaciją, technikos mokslų kandidatė.

Nuo 1969 m. Fizikos ir matematikos instituto (nuo 1980 m. Matematikos ir informatikos institutas) darbuotoja, 1969–1978 m. vyr. inžinierė, nuo 1985 m. mokslo darbuotoja. Nuo 1996 m. Vilniaus pedagoginio universiteto dėstytoja, nuo 2004 m. Informatikos katedros vedėja; nuo 2008 m. profesorė.

Mokslinė veikla 
Mokslinių tyrimų kryptys – atsitiktinių signalų (ypač kalbos) apdorojimas, lietuvių kalbos kompiuterinis apdorojimas, kompiuterinės matematinės sistemos, modernios mokymo technologijos. Paskelbė daugiau kaip 80 mokslinių straipsnių.

Bibliografija 
 Programavimas C++ kalba, 2002 m.
 Matematika su kompiuteriu, 2002 m.
 C++ ir C++ Builder elementai, 2005 m.

Šaltiniai

Nuorodos 
 Joana Lipeikienė. Vilniaus pedagoginio universiteto Matematikos fakultetas 

Lietuvos matematikai
Lietuvos informatikai
Lietuvos pedagogai